पणजीः महंत मठाधीश सद्गुरू गावडेकाका म्हाराज हांचे हाजेरींत केंद्रीय मंत्री श्रीपाद नायक, मुख्यमंत्री डॉ प्रमोद सावंत आनी पर्यटन मंत्री रोहन खवंटे हाचें हजेरेंत 108 कुंडाचो म्हाशिवयाग आयतार 12 मार्चाक वाळकेश्वरवाडो- बेती- बार्देश हांगा जातलो. स्वामी समर्थ श्रद्धा न्यास, बेती, अखील भारतीय म्हात्यागी साधू समाज, आखाडा, महाराष्ट्र प्रदेश अध्यक्ष श्री 108 महंत मठाधीश हाचे वतीन ही धर्मीक कार्यावळ जातली.
 कार्यावळीक प्रदेश भाजपा अध्यक्ष सदानंद शेट तानावडे, पेन्ह द फ्रान्सचो सरपंच स्वप्नील चोडणकार हाजीर रावतले. आयतारा 12 मार्चाक सकाळीं 8 ते दनपारां 12. 30 मेरेन मुखेल यज्ञयाग, दनपारां 12. 30 तें 1 मजगती येवकार सुवाळो, दनपारां 1. 30 वरांचेर सद्गुरूचें मार्गदर्शन, दनपारां 2 वरांचेर म्हाप्रसाद जातलो आनी 3 वरां सावन अखंड जपसेवा जातली.
 गोंयचे भुंयेत अध्यात्म, संगीत, संस्कृती,श्रद्धा, भक्ती आनी कर्म हाचो संगम आसपी ह्या म्हाशिवयागाक सगल्या भाविकांनी हाजीर रावचें अशें श्री समर्थ श्रद्धा भक्स सेवा न्यासान मागलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 